La entrada de franconismos en ibero-romance ya se produciba en tiempos de lo Reino visigodo de Toledo a traviés de lo latín medieval u de lo galo-romance primerenco, antes de la formación de las respectivas luengas romances occidentals como lo castellán. Lo chermanismo hŏsa tiene una fonetica incompatible con un orichen gotico y ya ye rechistrada por Sant Isidoro de Sevilla. Ye posible que las palabras chermanicas falda, hĕlm, companio, wardôn y wisa fuesen d'orichen francico y entrasen en ibero-romance en los mesmos tiempos, orichinando dimpués falda, yelmo, companyón, guardar y guisa.